recursal/SuperWikiNEXT-32B huggingface dataset:
बाएँ तरफ़ का सॉफ़्टवेयर "देखो सो पाओ" तरीक़े पर आधारित है, जबकि बाएँ वाले में विशेष चिन्हों और भाषा के प्रयोग से बताना पड़ता है के कहाँ नया अध्याय शुरू हो रहा है और कहाँ लिखी को गाढ़ा होना चाहिए
**देखो सो पाओ** या **विज़ीविग** (अंग्रेज़ी: WYSIWYG) अभिकलन (यानि कम्पयूटर-सम्बन्धी विषयों) में किसी भी ऐसी प्रणाली को कहा जाता है जिसमें जो संपादकों और निर्माताओं को निर्माण करते समय स्क्रीन पर दिखता है ठीक वैसा ही पढ़ने या देखने वालों को स्क्रीन पर या छपने पर बाद में दिखता है। "देखो सो पाओ" सॉफ़्टवेयर बनाना अक्सर मुश्किल होता है, लेकिन अगर यह उपलप्ध हो तो कम्पूटरों पर सामग्री बनाने वाले अपना काम अधिक गति से और कम ग़लतियों के साथ कर पाते हैं।

उदाहरण के लिए वर्डस्टार (WordStar) नाम का शब्द संसाधक (यानि वर्ड प्रोसैसर) 1980 के दशक के पहले भाग में काफ़ी लोकप्रिय था। इसमें अगर लिखाई के किसी हिस्से को गाढ़ा (बोल्ड) करा जाता तो स्क्रीन पर वह लिखी हलकी (यानि बिला बोल्ड की) लिखाई से अभिन्न लगती थी। केवल गाढ़ी लिखी के आगे "^B" का चिन्ह आ जाता था। यह सिर्फ छपने पर पता लगता था की लिखी के रंगरूप में ग़लतियाँ हुई हैं के नहीं। इसके विपरीत माइक्रोसॉफ़्ट वर्ड एक "देखो सो पाओ" प्रणाली पर आधारित है। अगर किसी लिखी को गाढ़ा किया जाता है तो वह लेखक को भी स्क्रीन पर गाढ़ा ही नज़र आएगा। जहाँ वर्डस्टार में आम था के लेखक रंगरूप में ग़लतियाँ करता था और बार-बार उन्हें छापकर सुधारता रहता था, माइक्रोसॉफ़्ट वर्ड में यह पूरा झंझट ही नहीं है। जो स्क्रीन पर दिखता है, लेख को बाद में पढ़ने वाले को वैसा ही दिखेगा और छपने पर ठीक वैसा ही छपेगा।

अन्य भाषाओँ में
---------------

"देखो सो पाओ" को अंग्रेज़ी में "व्हॉट यू सी इज़ व्हॉट यू गॅट" (what you see is what you get) कहा जाता है, जिसका छोटा रूप है "wysiwyg" जिसे विज़ीविग उच्चारित करते हैं।

इन्हें भी देखें
---------------

* शब्द संसाधक
**द मॉन्क हू बिकेम चीफ मिनिस्टर** शांतनु गुप्ता द्वारा रचित तथा ब्लूम्सबरी प्रकशन संस्था द्वारा प्रकाशित एक् पुस्तक है। इसमें उत्तर प्रदेश के वर्तमान मुख्यमंत्री आदित्यनाथ की जीवनी है। 
किताब में एक संन्यासी के मुख्यमंत्री बनने के सफ़र का उल्लेख है। 

इस किताब में उत्तराखंड की पहाड़ियों से आने वाले एक शर्मीले और अंतर्मुखी लड़के की जीवन यात्रा का वर्णन है जिसने पौड़ी जिले के कोटद्वार नगर से विज्ञान संकाय में आधुनिक शिक्षा ग्रहण किया व बाद में संन्यासी बन गया और वैदिक शिक्षा का प्रशिक्षण प्राप्त किया।

यह किताब इस बात की पड़ताल करती है कि कैसे एक संन्यासी ने अपने गुरु अवैदनाथ से राजनीतिक बारीकियों को सीखा और उत्तर प्रदेश की राजनीति में सर्वोच्च स्थान प्राप्त किया।
इस जीवनी के लेखक शांतनु गुप्ता ने यह दावा किया है कि उन्होंने किताब में व्यापक रिसर्च करके योगी आदित्यनाथ की अनदेखी तस्वीरें, अनसुने दृष्टांत , प्रथम साक्षात्कार आदि को भी को पाठकों के समक्ष प्रस्तुत किया है।

लेखक का दावा है कि यह आदित्यनाथ की प्रथम, स्पष्ट और नियत जीवनी है और इसे आदित्यनाथ की पहली सुनिश्चित जीवनी (फर्स्ट डेफिनेटिव बायोग्राफी) कहा गया है।

सन्दर्भ
-------

1. ↑  "The Monk Who Became Chief Minister". *Bloomsburys*. Bloomsbury Publishing Plc. मूल से 7 अगस्त 2017 को पुरालेखित. अभिगमन तिथि 10 August 2017.
2. ↑  "Harry Potter के पब्लिशर बताएंगे एक साधू के CM बनने तक की कहानी Patrika Hindi". मूल से 12 अगस्त 2017 को पुरालेखित.
3. ↑  "The Monk Who Became Chief Minister: The Definitive Biography Of Yogi Adityanath: Shantanu Gupta: Bloomsbury India". मूल से 7 अगस्त 2017 को पुरालेखित.
4. ↑  "Buy The Monk Who Became Chief Minister: The Definitive Biography of Yogi Adityanath Book Online at Low Prices in India | The Monk Who Became Chief Minister: The Definitive Biography of Yogi Adityanath Reviews & Ratings - Amazon.in".
5. ↑  "संग्रहीत प्रति". मूल से 7 अगस्त 2017 को पुरालेखित. अभिगमन तिथि 12 अगस्त 2017.
Writer and scientist Igor Sid at Russian PEN Center, 11.11.2013.Writer and scientist Igor Sid at Russian PEN Center, 11.11.2013.
रूसी कवि, निबन्धकार और अन्वेषक **ईगर सीद, (Игорь Сид / Igor Sid)** वास्तविक नाम **ईगर सीदअरेन्का** **(Игорь Олегович Сидоренко / Igor Olegovich Sidorenko)** का जन्म 1963 में सोवियत क्रीमियाई प्रदेश में हुआ था। रूस में वे अनेक अन्तरराष्ट्रीय सांस्कृतिक और वैज्ञानिक परियोजनाओं के संयोजक के रूप में भी प्रसिद्ध हैं। द्‍निप्रापित्रोव्स्क विश्वविद्यालय से जीवविज्ञान में एम०ए० करने के बाद एक जीव-वैज्ञानिक के रूप में उन्होंने अण्टार्कटिक प्रदेश की यात्राओं के अलावा हिन्द महासागर में फैले द्वीपों और अफ़्रीका के अनेक देशों में सम्पन्न हुए कई वैज्ञानिक अभियानों में हिस्सा लिया।

### जीवन और साहित्य

ईगर सीद की कविताएँ रूस में और रूस के बाहर अन्य देशों में प्रकाशित होने वाले रूसी कविता के प्रमुख संकलनों में शामिल हैं। सन 2012 में ईगर सीद का कविता सँग्रह ’कपटी क्रीमियाई’ (कवारनी क्रीमत्सि) रूस के साहित्यिक ’नॉन कनफ़र्मिज़्म’ पुरस्कार की अन्तिम सूची में शामिल था। अब तक इनकी कविताओं के अनुवाद हिन्दी और अँग्रेज़ी भाषाओं के अलावा अरमेनियाई, मलाया, नीदरलैण्डी, रुमानियाई, उक्रअईनी और फ़्रांसीसी भाषाओं में प्रकाशित हो चुके हैं। इनके निबन्धों के अनुवाद जर्मन भाषा की ’तागेससाईतुँग’ (Tageszeitung) और जापानी भाषा की ’गेन्दाई सीसो’ (Gendai Shiso) जैसी प्रमुख पत्रिकाओं में छपे हैं।

### विडियो-कविता

इसके अलावा ईगर सीद विडियो-कविता के क्षेत्र में बेहद सक्रिय हैं। इनके विडियो कविता-पाठ को सिडनी में 2010 में हुए आस्ट्रेलियाई ’एण्टीपोड’ (Antipodes) साहित्य महोत्सव और 2013 में रूस के नवासिबीर्स्क नगर में सम्पन्न अन्तरराष्ट्रीय मीडिया-कविता महोत्सव ’एक्सपीरियंसिस’ (Experiences) यानी ’अनुभव’ में पुरस्कार मिल चुके हैं।

### वैज्ञानिक गतिविधियाँ

1995 में ईगर सीद ने ’जीओपोएटिक्स’ (Geopoetics) नामक एक नई वैज्ञानिक अवधारणा प्रस्तुत की थी और उसके सिद्धान्त पेश किए थे। 1996, 2009 और 2018 में वे  ’जीओपोएटिक्स’ पर रूस में हुए तीन अन्तरराष्ट्रीय वैज्ञानिक सम्मेलनों के आयोजक और मेज़बान रहे। इसके अलावा वे रूसी यात्रा सिद्धान्त के विकास में भी प्रमुख भूमिका निभा रहे हैं। ईगर सीद पशु दृष्टान्त संग्रह के अन्वेषण में भी सक्रिय हैं और विभिन्न युगों में विभिन्न संस्कृतियों में पाए जाने वाले वास्तविक जीव-जन्तुओं और काल्पनिक जीव-जन्तुओं की छवियों का अध्ययन भी कर रहे हैं। हर वर्ष वे मास्को में ’टोटेम कास्टिंग’ (गणचिह्नों का चयन) का आयोजन करते हैं, जिसमें विभिन्न देशों के बुद्धिजीवी मतसंग्रह के  माध्यम से अपने -अपने देशों और प्रदेशों के नए राष्ट्रीय प्रतीकात्मक प्राणियों का चयन करते हैं

### सन्दर्भ

1. ’रूस का नया साहित्यिक नक़्शा’ नामक वेबसाइट पर --  http://www.litkarta.ru/ukraine/crimea/persons/sid-i/

2. अफ़्रीकाना डॉट रु की वेबसाइट पर --  https://web.archive.org/web/20090419080609/http://www.africana.ru/Sid/

3. रूस की विज्ञान अकादमी के अन्तर्गत सक्रिय दर्शन संस्थान द्वारा आयोजित तीसरा अन्तरराष्ट्रीय भू नीतिशास्त्र सम्मेलन -- https://iphras.ru/geopoethica\_2018.htm

4. हिन्दी में कविता कोश नामक वेबसाइट पर -- 

5. आस्ट्रेलियाई ’एण्टीपोड’ (Antipodes) साहित्य महोत्सव 2010 में विडियो कविता पाठ -- https://www.youtube.com/watch?v=Wn6wdfaX3GE

6. रूस के नवासिबीर्स्क नगर में 2013 में सम्पन्न अन्तरराष्ट्रीय मीडिया-कविता महोत्सव ’एक्सपीरियंसिस’ (Experiences) -- https://www.youtube.com/watch?v=s1ujDgBc09U
***द ब्लूबेरी हंट*** भारतीय थ्रिलर हिन्दी फ़िल्म है जिममें मुख्य अभिनय नसीरुद्दीन शाह, विपिन शर्मा, आहना कुम्रा, पी॰जे॰ उन्नीकृष्णन, यदु संकालिया, विनय फोर्रट और कार्तिक एलांगोवन ने किया है। फ़िल्म का पहला प्रदर्शन राष्ट्रीय स्तर पर ८ अप्रैल २०१६ को हुआ।

फ़िल्म भारतीय राज्य केरल के वगमोन नामक स्थान पर फिल्माई गयी।

पटकथा
-----

*द ब्लूबेरी हंट* केरल के वगमोन नामक स्थान पर पहाड़ी मैदान पर फिल्माया गया। फ़िल्म की कहानी एकान्तवासी व्यक्ति (नसीरुद्दीन शाह) पर आधारित है जो स्थानीय लोगो द्वारा "कर्नल" के नाम से जाना जाता है और वह वहाँ अपने बड़े जर्मन शेफर्ड कुत्ते के साथ रहता है। कर्नल अपनी निजी फ़र्म में सबसे महँगा गाँजा ख़ुद उगाते हैं। कहानी उन अन्तिम पाँच दिन की है जब इस फ़र्म की क़ीमत में भूराजनैतिक कारणों से काफी उछाल आ जाता है।

पात्र
-----

* नसीरुद्दीन शाह – कर्नल
* विपिन शर्मा
* पी॰जे॰ उन्निकृष्णन
* यदु संकालिया
* विनय फोर्रट
* कार्तिक एलंगोवन
* आहना कुम्रा
* पी॰टी॰ मनोज
* श्रीदेवी
* केथोनुवो मेचुल्हो
* क्रिसटुयोन्यो मेचुल्हो
* विंगुखुनुयो मेचुल्हो
* श्रीमती एंटनी
* टिपू
* लक्ष्मी

सन्दर्भ
-------

1. ↑  IMDb (8 April 2016). "India Release of The Blueberry Hunt". *IMDb*. अभिगमन तिथि 8 April 2016.
2. ↑  Jai Arjun Singh (7 March 2010). "Taking movies to the dressing room". *Business Standard*. मूल से 7 जून 2011 को पुरालेखित. अभिगमन तिथि 13 April 2010.
तुर्कमेनाबत का हवाई अड्डा
**तुर्कमेनाबत** (तुर्कमेनी: Türkmenabat, रूसी: Түркменабат) तुर्कमेनिस्तान के लेबाप प्रांत की राजधानी है। सन् २००९ की जनगणना में इसकी आबादी लगभग २,५४,००० थी। इस शहर को पहले चारझ़ेव (Чәрҗев, Charzhew) या 'चारजू' (چهارجوی‎) बुलाया जाता था (जिसका अर्थ फ़ारसी में 'चार नदियाँ या नहरें' है, इसमें 'झ़' के उच्चारण पर ध्यान दें)।

विवरण
-----

तुर्कमेनाबत उज़बेकिस्तान की सीमा के नज़दीक आमू दरिया के किनारे बसा हुआ है। हालांकि यह अब एक आधुनिक औद्योगिक शहर है, इसका इतिहास २,००० साल से भी अधिक है। किसी ज़माने में यह आमूल (Amul) नाम का शहर हुआ करता था और कहा जाता है कि आमू दरिया का नाम भी शायद इसी शहर पर रखा गया हो। यह ऐतिहासिक रेशम मार्ग पर भी एक महत्वपूर्ण पड़ाव था। मध्यकाल में यह सदियों तक बुख़ारा ख़ानत का हिस्सा रहा और फिर रूसी साम्राज्य में शामिल कर लिया गया। १८८६ में रूसियों ने यहाँ से ट्रांस-कैस्पियन रेलवे नाम का रेलमार्ग निकला और बहुत से रूसी यहाँ आकर बस गए। उन्होंने अपनी बस्ती का नाम नया चारजू रखा। नया शहर वहीं से शुरू हुआ। सोवियत संघ के बनाने के बाद उसकी सरकार ने उज़बेकों में स्वतंत्रता की तीव्र भावना को देखते हुए इस शहर को नवगठित तुर्कमेन सोवियत गणतंत्र में शामिल किया (जो सोवियत संघ का एक प्रांत था)। उज़बेक प्रभाव के कारण तुर्कमेनाबत शहर में उज़बेकों की बहुतायत रही है और वे अब इस शहर की आबादी के ७०% हैं।

तुर्कमेनाबत अपने बाज़ारों के लिए प्रसिद्ध है, जिनमें गोक बाज़ार, दुनिया बाज़ार और मरकज़ी बाज़ार सबसे जाने-माने हैं। दुनिया बाज़ार में चीन, तुर्की, उज़बेकिस्तान और रूस से लाया गया माल बिकता है। तुर्कमेनाबत से ७० किमी दक्षिण पर पूर्वी काराकुम रेगिस्तान शुरू हो जाता है और वहाँ रेपेतेक प्राकृतिक अरक्षित क्षेत्र स्थित है, जो अपने ज़ेमज़ेन (zemzen) नामक रेगिस्तानी मगरमच्छों के लिए मशहूर है।

इन्हें भी देखें
---------------

* लेबाप प्रांत
* आमू दरिया

सन्दर्भ
-------

1. ↑  Historical dictionary of Turkmenistan, Rafis Abazov, Scarecrow Press, 2005, ISBN 978-0-8108-5362-1, *... Turkmenabat was founded as a small village in 1886 and known as Charjou ...*
तुर्कमेनिस्तान के राष्ट्रपति है राज्य के सिर और सरकार के मुखिया की, तुर्कमेनिस्तान । राष्ट्रपति संघ सरकार का मुख्य कार्यकारी होता है और तुर्कमेनिस्तान के सशस्त्र बलों का प्रमुख भी होता है ।

गुरबांगुली बर्दिमुहम्मदो , तुर्कमेनिस्तान के वर्तमान राष्ट्रपति हैं, जो देश के इतिहास में केवल दूसरा है क्योंकि इसे 1991 में सोवियत संघ के विघटन के साथ स्वतंत्रता मिली थी। उन्होंने तुर्कमेनिस्तान के पहले राष्ट्रपति जीवनपर्यंत , सपरमुरात नियाज़ोव , जब नियाज़ोव का 2006 में निधन के बाद निधन हो गया। 15 साल का शासनकाल। 2017 के चुनाव में बर्दीमुहम्मदो ने आठ अन्य उम्मीदवारों के खिलाफ देश के लोकप्रिय वोट का 98% प्राप्त किया, और अब 13 वर्षों तक शासन किया है। देश ने 2016 में राष्ट्रपति पद के लिए कार्यकाल की सीमा को समाप्त करते हुए सुधार किया और 70 से कम उम्र की पिछली आवश्यकता को हटा दिया, साथ ही इस शब्द को पाँच से सात साल तक बढ़ा दिया। राष्ट्रपति भी सर्वोच्च सेनापति होता है तुर्कमेनिस्तान के सशस्त्र बल और देश के मंत्रिमंडल के अध्यक्ष ।

तुर्कमेनिस्तान के राष्ट्रपतियों की सूची
---------------------------------------

यह भी देखें: तुर्कमेनिस्तान के राष्ट्रपतियों की सूची

यह भी देखें
-----------

* तुर्कमेनिस्तान के नेताओं की सूची
* तुर्कमेनिस्तान के प्रधान मंत्री
* तुर्कमेनिस्तान के उपराष्ट्रपति
* तुर्कमेनिस्तान की राज्य सुरक्षा परिषद
* रिपब्लिकन पार्टी ऑफ तुर्कमेनिस्तान

सन्दर्भ
-------
एक एच-सेतु और उसमें लोड के रूप में जुड़ा डीसी मोटर ; इस चित्र में दिखाए गए चार स्विचों के स्थान पर आवश्यकतानुसार यांत्रिक स्विच या इलेक्ट्रॉनिक स्विच (जैसे एससीआर,आईजीबीटी आदि) लगाए जा सकते हैं। 
यह एच-सेतु मोटर को आगे की दिशा में घुमाने के लिए स्विच किया जा रहा है। मोटर पर लगने वाले वोल्टेज का मान कितना होगा, यह इस बात से निर्धारित होता है कि कौन सा स्विच कितनी देर चालू है
**एच सेतु** (H-bridge) एक इलेक्ट्रॉनिक परिपथ है जो इसमें लगी चार स्विचों के द्वारा लोड को दिए जाने वाले वोल्टेज की पोलारिटी (polarity) को बदलने का कार्य करती है। अर्थात इसके द्वारा लोड को इच्छानुसार धनात्मक वोल्टेज या ऋणात्मक वोल्टेज दिया जा सकता है। उदाहरण के लिए, इसकी सहायता से किसी डी सी मोटर को धनात्मक या ऋणात्मक वोल्टेज देकर इसे सीधी (forwards ) या उल्टी (backwards) दिशा में घुमाया जा सकता है। एच-सेतु का उपयोग एकल फेजी इन्वर्टर बनाने में भी किया जाता है। वास्तव में, अधिकांश इन्वर्टर, एसी-से-एसी-परिवर्तक, डीसी-से-डीसी पुश-पुल परिवर्तक, अधिकांश मोटर कन्ट्रोलर तथा शक्ति इलेक्ट्रॉनिकी में प्रयुक्त अनेकों अन्य परिपथ, एच-सेतु का उपयोग करते हैं।

कार्य सिद्धान्त
---------------

एच-सेतु से प्राप्त वोल्टता और धारा के आधार पर कहा जाता है कि वह एक चतुर्थांश में काम कर रहा है या किस-किस चतुर्थांश में काम कर सकता है। उदाहरण के लिए यदि सेतु की विद्युत-धारा को x-अक्ष पर और वोल्टता को y-अक्ष पर दिखाया जाय तो जिस समय इस सेतु की वोल्टता और धारा दोनों ही धनात्मक होते हैं उस अवस्था को कहते हैं कि सेतु प्रथम चतुर्थांश में कार्य कर रहा है। नीचे की तालिका में सेतु के कार्य करने की अवस्थाओं (operating modes) को दिखाया गया है।

|  |  |
| --- | --- |
| {\displaystyle U\_{M}\uparrow \downarrow I\Rightarrow {\text{Generator}}}

**Quadrant 2** आगे की गति में ब्रेक | {\displaystyle U\_{M}\uparrow \uparrow I\Rightarrow {\text{Motor}}}

**Quadrant 1** आगे की गति में त्वरण |
| **Quadrant 3** उल्टी गति में त्वरण

{\displaystyle U\_{M}\downarrow \downarrow I\Rightarrow {\text{Motor}}} | **Quadrant 4** उल्टी गति में ब्रेक

{\displaystyle U\_{M}\downarrow \uparrow I\Rightarrow {\text{Generator}}} |
|

L298 मोटर ड्राइवर जिसके अन्दर दो एच-सेतु हैं।

सन्दर्भ
-------

इन्हें भी देखें
---------------

* इन्वर्टर
* सेतु परिपथ

| * दे
* वा
* सं
सेतु परिपथ |
| --- |
| प्रतिरोधक | 
* केल्विन सेतु
* ह्वीटस्टोन सेतु

 |
| प्रतिरोधक –संधारित्र | 
* शीयरिंग सेतु (Schering Bridge)
* वीन सेतु (Wien bridge)

 |
| सामान्य | 
* Bridged T circuit
* Carey Foster bridge
* फोन्तना सेतु
* Lattice filter
* मैक्सवेल सेतु
* Murray loop bridge

 |
| अन्य | 
* डायोड सेतु
* एच सेतु (H bridge)

 |
एक फूल के भाग
 दोहरा निषेचन
*अरबीडोप्सिस* में दोहरा निषेचन
**दोहरा निषेचन** फूल वाले पौधों (एंजियोस्पर्म) का एक जटिल निषेचन तंत्र है। इस प्रक्रिया में दो नर युग्मक (शुक्राणु) के साथ एक मादा गैमेटोफाइट (मेगागैमेटोफाइट, जिसे भ्रूण थैली भी कहा जाता है) का जुड़ना शामिल है। यह तब शुरू होता है जब परागकण कार्पेल के वर्तिकाग्र से चिपक जाता है, फूल की मादा जनन संरचना पराग कण तब नमी लेते हैं और अंकुरित होने लगते हैं, एक पराग नली का निर्माण करते हैं जो शैली के माध्यम से अंडाशय की ओर फैली हुई है। पराग नली की नोक फिर अंडाशय में प्रवेश करती है और बीजांड में माइक्रोपाइल के उद्घाटन के माध्यम से प्रवेश करती है। पराग नलिका मेगागैमेटोफाइट में दो शुक्राणुओं को छोड़ने के लिए आगे बढ़ती है।

एक निषेचित बीजाण्ड की कोशिकाएं संख्या में 8 होती हैं और 3+2+3 (ऊपर से नीचे तक) के रूप में व्यवस्थित होती हैं, यानी 3 एंटीपोडल कोशिकाएं, 2 ध्रुवीय केंद्रीय कोशिकाएं, 2 सहक्रियाज और 1 अंडा कोशिका। एक शुक्राणु अंडा कोशिका को निषेचित करता है और दूसरा शुक्राणु मेगागैमेटोफाइट के बड़े केंद्रीय कोशिका के दो ध्रुवीय नाभिकों के साथ जुड़ता है। अगुणित शुक्राणु और अगुणित अंडा एक द्विगुणित युग्मज बनाने के लिए संयोजित होते हैं, इस प्रक्रिया को पर्यायवाची कहा जाता है, जबकि अन्य शुक्राणु और मेगागामेटोफाइट के बड़े केंद्रीय कोशिका के दो अगुणित ध्रुवीय नाभिक एक ट्रिपलोइड नाभिक (ट्रिपल फ्यूजन) बनाते हैं। कुछ पौधे पॉलीप्लोइड नाभिक बना सकते हैं। गैमेटोफाइट की बड़ी कोशिका तब एंडोस्पर्म में विकसित होगी, एक पोषक तत्व युक्त ऊतक जो विकासशील भ्रूण को पोषण प्रदान करता है। अंडाशय के आस-पास अंडाशय, फल में विकसित होता है, जो बीजों की रक्षा करता है और उन्हें फैलाने का कार्य कर सकता है।.

जिनेटलमें दोहरे निषेचन के साक्ष्य, जो कि गैर-फूल वाले बीज वाले पौधे हैं, सूचित किया गया है

संदर्भ
------

1. ↑  Dumas, C.; Rogowsky, P. (August 2008). "Fertilization and Early Seed Formation". *Comptes Rendus Biologies*. **331** (10): 715–725. PMID 18926485. डीओआइ:10.1016/j.crvi.2008.07.013.
2. ↑  Berger, F. (January 2008). "Double-fertilization, from myths to reality". *Sexual Plant Reproduction*. **21** (1): 3–5. डीओआइ:10.1007/s00497-007-0066-4.
3. ↑  Berger, F.; Hamamura, Y. & Ingouff, M. & Higashiyama, T. (August 2008). "Double fertilization – Caught In The Act". *Trends in Plant Science*. **13** (8): 437–443. डीओआइ:10.1016/j.tplants.2008.05.011.सीएस1 रखरखाव: एक से अधिक नाम: authors list (link)
4. ↑  Jensen, W. A. (February 1998). "Double Fertilization: A Personal View". *Sexual Plant Reproduction*. **11** (1): 1–5. डीओआइ:10.1007/s004970050113.
5. ↑  
V. Raghavan (September 2003). "Some reflections on double fertilization, from its discovery to the present". *New Phytologist*. **159** (3): 565–583. डीओआइ:10.1046/j.1469-8137.2003.00846.x.
6. ↑  Kordium EL (2008). "[Double fertilization in flowering plants: 1898-2008]". *Tsitol. Genet.* (रूसी में). **42** (3): 12–26.
**डी डी कौशाम्बी** (31 जुलाई, 1907 - 29 जून, 1966) भारत के गणितज्ञ, इतिहासविद तथा राजनीतिक विचारक थे।

देश के स्वाधीनता संग्राम के निर्णायक काल बीसवीं सदी के पूर्वार्ध में ज्ञान-विज्ञान और मानव के प्रयासों का ऐसा कोई क्षेत्र नहीं था जिसमें विलक्षण विभूतियों का आविर्भाव न हुआ हो। बहुमुखी प्रतिभा के धनी डी.डी. कौशांबी को आज उन्हीं यशस्वी लोगों में गिना जाता है।

कौशांबी क्या-कुछ नहीं थे। गणित के वह प्रकांड विद्वान थे और अंतिम समय तक उसकी शिक्षा देते रहे। सांख्यिकी और स्टेटिक्स सिद्धांत के क्षेत्र में उनका कार्य विज्ञान के लिए अत्यंत महत्वपूर्ण माना गया। मुद्राशास्त्र उनका प्रिय विषय था। तक्षशिला के (विशेष रूप से मगधकालीन) सिक्कों के विशाल भंडार और नियंत्रण साधन के रूप में आधुनिक सिक्कों का उन्होंने उपयोग किया। लगभग 12 हजार सिक्कों को तौलने के बाद उन्होंने कहा था कि पुरालेख और पुरातत्व से भिन्न एक विज्ञान के रूप में मुद्रा शास्त्र की नींव डाली जा सकती है। संस्कृत के साहित्य में कोशांबी ने भर्तृहरि और भास की रचनाओं की ओर विशेष ध्यान दिया और उनके भाष्य उत्कृष्ट माने जाते हैं। संस्कृत साहित्य से वह उसकी सामाजिक पीठिका, प्राचीन भारत के इतिहास की ओर बढ़ गए। 1938-39 के बाद से उन्होंने इस विषय पर अनेकानेक निबंध लिखे। 1956 में प्रकाशित उनकी पुस्तक *इंट्रोडक्शन टू द स्टडी ऑफ इंडियन हिस्ट्री* ने इतिहास की एक नई परिभाषा बताई। इतिहास को समझने की उन्होंने एक नई दृष्टि प्रस्तुत की और इतिहास लेखन का नया, परिवर्तनकामी मार्ग प्रशस्त किया। जहां एक ओर उन्होंने पश्चिमी इतिहासकारों की रचनाओं के आधार को चुनौती दी, वहीं दूसरी ओर उन्होंने प्राचीन काल को स्वर्ण-युग बताने वाले हमारे अपने देश के देशाहंकारी भाटों के दंभ को चूर-चूर कर डाला। आज डी.डी. कौशांबी को प्रधान रूप से इसी योगदान के लिए याद किया जाता है।

The culture and civilization of ancient India in historical outline (1965), aczespreting access :exercise in the dilectical method or myth and reality:study in the formation of Indian culture इनकी अन्य मुख्य कृति है।

बाहरी कड़ियाँ
-------------

* कौशांबी का कुफ्र (समयान्तर)
गुफा क्रमांक-५ में वाराह अवतार के पास ही समुद्र देव का चित्रण है।
**उदयगिरि की गुफाएँ**, मध्य प्रदेश के विदिशा के निकट स्थित २० गुफाएँ हैं। ये गुफाएँ ५वीं शताब्दी (ईशा पश्चात) के आरम्भिक काल की हैं और शिलाओं को काटकर बनायी गयीं हैं। इन गुफाओं में भारत के कुछ प्राचीनतम हिन्दू मन्दिर और चित्र सुरक्षित हैं। इन गुफाओं में स्थित शिलालेखों के आधार पर यह स्पष्ट है कि ये गुफाएँ गुप्त नरेशों द्वारा निर्मित करायीं गयीं थी।  उदयगिरि की ये गुफाएँ भारत के सबसे महत्वपूर्ण पुरातात्विक स्थल हैं और भारतीय पुरातात्विक सर्वेक्षण द्वारा संरक्षित स्मारक हैं।

विदिशा से वैसनगर होते हुए उदयगिरि पहुँचा जा सकता है। नदी से यह गिरि लगभग १ मील की दूरी पर है। पहाड़ी के पूरब की तरफ पत्थरों को काटकर गुफाएँ बनाई गई हैं। प्रस्तर की कटाई कर छोटे-छोटे कमरों के रुप में गुफाओं को बनाया गया है, साथ-ही-साथ मूर्तियाँ भी उत्कीर्ण कर दी गई हैं। उदयगिरि में कुल २० गुफाएँ हैं। इनमें से कुछ गुफाएँ ४वीं-५वीं सदी से सम्बद्ध हैं। गुफा संख्या १ तथा २० को जैन गुफा माना जाता है। 

इन गुफाओं में प्रस्तर-मूर्तियों के अतित्व के प्रमाण मिलते हैं लेकिन वर्तमान में इन गुफाओं में से अधिकांश मूर्ति-विहीन गुफाएँ रह गई हैं। ऐसा यहाँ पाये जाने वाले स्थानीय पत्थर के कारण हुआ है। पत्थर के नरम होने के कारण खुदाई का काम आसान था, लेकिन साथ-ही-साथ यह मौसमी प्रभावों को झेलने के लिए उपयुक्त नहीं है। उत्खनन से प्राप्त ध्वंसावशेष अपनी अलग कहानी कहते हैं।

उदयगिरि को पहले "नीचैगिरि" के नाम से जाना जाता था। कालिदास ने भी इसे इसी नाम से संबोधित किया है। १०वीं शताब्दी में जब विदिशा, धार के परमारों के हाथ में आ गया, तो राजा भोज के पौत्र उदयादित्य ने अपने नाम से इस स्थान का नाम उदयगिरि रख दिया।

सन्दर्भ
-------

1. ↑  H. von Stietencron (1986). Th. P. van Baaren; A Schimmel; एवं अन्य (संपा॰). *Approaches to Iconology*. Brill Academic. पपृ॰ 25 note 18 with Figure 3 on page 30. आई॰ऍस॰बी॰ऍन॰ 90-04-07772-3.
2. 1 2  Upinder Singh (2008). *A History of Ancient and Early Medieval India: From the Stone Age to the 12th Century*. Pearson. पृ॰ 533. आई॰ऍस॰बी॰ऍन॰ 978-81-317-1120-0. मूल से 9 मई 2020 को पुरालेखित. अभिगमन तिथि 30 मई 2020.
3. ↑
4. ↑  Fred Kleiner (2012), Gardner’s Art through the Ages: A Global History, Cengage, ISBN 978-0495915423, page 434
5. ↑  Margaret Prosser Allen (1992), Ornament in Indian Architecture, University of Delaware Press, ISBN 978-0874133998, pages 128-129
6. ↑
7. ↑  "विदिशा की गुफाएँ". मूल से 14 अगस्त 2017 को पुरालेखित. अभिगमन तिथि 30 मई 2020.

इन्हें भी देखें
---------------

बाहरी कड़ियाँ
-------------

* विदिशा की गुफाएँ
**दामोदरगुप्त** परवर्ती गुप्तवंश का पंचम शासक था। उसके वंश का कुछ वृत्त अपसड के अभिलेख (फ्लीट, कार्पस् इंस्क्रिप्शनम् इंडिकेरम, खंड 2, पृष्ठ 42 तथा 201 और आगे) से ज्ञात होता है, जहाँ उसकी भी थोड़ी चर्चा मिलती है। अधिकांश विद्वान् यह मानते हैं कि परवर्ती गुप्तों का मूलस्थान पूर्वी मालवा था, किंतु कुछ लेखकों के मत में वे वास्तव में मगध के ही रहनेवाले थे।

दामोदरगुप्त के पिता कुमारगुप्त (तृतीय) ने मौखरियों (ईशानवर्मा) को युद्ध में परास्त कर अपने को मध्य भारत को एक प्रमुख शक्ति बना लिया। उसके समय से परवर्ती गुप्त सामंत न रहकर संभवत: पूर्ण स्वतंत्र बन गए। लगभग 560 ई. में कुमारगुप्त के मरने पर दामोदर गुप्त राजा हुआ। अपसड के अभिलेख से ज्ञात होता है कि "मंदार की तरह उसने अपने शत्रुओं को मार डाला" (हताद्विष:)। किंतु साथ ही यह भी कहा गया है कि युद्ध में ही वह मूर्छित हो गया। (संमूर्छित: सुखघूर्वरनामेति) और कदाचित् वहीं मर भी गया। अंतिम विजय किसके हाथों रही, इस बात पर विद्वानों में मतभेद हैं। किंतु उसी अभिलेख में यह कहा गया है कि मौखरि सेना छिन्न-भिन्न हा गई (यो मौखरे: समितिषूद्धतहूणसैन्यवल्गत्घटाविघटयनुरुवारणानाम्)। उससे दामोदर गुप्त की विजय का अनुमान लगाया जा सकता है। उस युद्ध में दामोदर गुप्त का शत्रु मौखरिराज शरवर्मन था, यह प्रतीत होता है।
**दोहरा सूचिकरण** (अंग्रेज़ी:*डुअल लिस्टिंग*) उस प्रक्रिया को कहते हैं, जिसके तहत कोई कंपनी दो अलग-अलग देशों के स्टॉक एक्सचेंजों में स्वयं को सूचीबद्ध कराती है। जब दो देशों की दो कंपनियों के बीच कारोबार को लेकर कोई समझौता होता है तो डुअल लिस्टिंग के द्वारा दोनों ही देशों में इन कंपनियों के शेयर सूचीबद्ध बने रहते हैं। यहां महत्वपूर्ण बात यह है कि दोनों ही देशों के स्टॉक एक्सचेंजों में दोनों ही कंपनियों के शेयरों की खरीद-बिक्री की जा सकती है। उदाहरण के साथ यदि भारती एयरटेल और एमटीएन के बीच होने वाले सौदे में दोहरे सूचिकरण की शर्त सम्मिलित होती है तो भारती के शेयरों की बिक्री जोहानसबर्ग स्टॉक एक्सचेंज में भी की जा सकेगी, जबकि एमटीएन के शेयर ट्रेडिंग के लिए घरेलू स्टॉक एक्सचेंज में उपलब्ध रहेंगे। दोहरे सूचिकरण में कई जटिलताएं होती हैं, जिसके चलते यह अधिक लोकप्रिय नहीं बन पाया है। हालांकि, दोहरे सूचिकरण के कई उदाहरण हैं। रॉयल डच शेल के शेयरों में इंग्लैंड और नीदरलैंड के शेयर बाजारों में ट्रेडिंग होती है। बीएचपी बिलिटॉन के शेयरों में ऑस्ट्रेलिया और इंग्लैंड में ट्रेडिंग होती है। इसी तरह रियो टिंटो ग्रुप के शेयरों की ट्रेडिंग भी ऑस्ट्रेलिया और इंग्लैंड के बाजरों में होती है। यूनिलीवर के शेयरों की ट्रेडिंग इंग्लैंड और नीदरलैंड के बाजारों में होती है।

भारत
----

अभी तक भारत में दोहरे सूचिकरण की अनुमति नहीं है। इसके लिए यहां के कंपनी कानून में संशोधन करने होंगे। इसके अलावा रुपए को पूर्ण परिवर्तनीय बनाना होगा। दोहरे सूचिकरण में कोई निवेशक एक देश में शेयरों को खरीदकर दूसरे देश में बेच सकता है। इसके लिए रूप को पूर्ण परिवर्तनीय बनाना आवश्यक है। इसके लिये यहां के विदेशी मुद्रा विनिमय अधिनियम (*फेमा*) में भी संशोधन वांछित होगा, साथ ही रिजर्व बैंक की अनुमति के बिना विदेशी मुद्रा में व्यापार करने वाले शेयरों का लेन-देन घरेलू बाजार में नहीं किया जा सकता है।

सन्दर्भ
-------

1. 1 2 3  क्या है डुअल लिस्टिंग? क्या भारत में है इसकी इजाजत? Archived 2010-05-07 at the Wayback Machine|इकोनॉमिक टाइम्स। १६ सितंबर २००९

बाहरी कड़ियाँ
-------------
**उदयलाल भेरूलाल आंजना** (जन्म: ५ मई १९५१; केसुन्दा, छोटी सादड़ी, राजस्थान) एक वरिष्ठ भारतीय राष्ट्रीय कांग्रेस के राजनेता हैं, जो वर्तमान में राजस्थान सरकार में सहकारिता मंत्री और राजस्थान प्रदेश कांग्रेस कमेटी के उपाध्यक्ष है। भारतीय राष्ट्रीय कांग्रेस पार्टी के सदस्य के रूप में, उन्होंने राजस्थान विधान सभा में तीन बार निम्बाहेड़ा विधानसभा क्षेत्र (राजस्थान) का प्रतिनिधित्व किया है। वह पहले राजस्थान के चित्तौड़गढ़ लोक सभा निर्वाचन क्षेत्र से संसद सदस्य थे, एक उपलब्धि थी, जो उन्होंने तत्कालीन केंद्रीय रक्षा मंत्री जसवंत सिंह को हराकर हासिल की थी।

  

राजनीतिज्ञ के अलावा, वह एक प्रमुख व्यवसायी हैं; एए वर्ग निर्माण कंपनी चेतक एंटरप्राइजेज लिमिटेड और यूबी ग्रुप के निदेशक और एक सामाजिक कार्यकर्ता है। २०१० में, उन्होंने हरीश आंजना फाउण्डेशन की स्थापना की, जो एक गैर-लाभकारी संगठन है, जो एक सार्वभौमिक, न्यायसंगत, मानवीय और टिकाऊ समाज की सुविधा प्रदान करने वाली गुणवत्ता सार्वभौमिक शिक्षा प्राप्त करने में महत्वपूर्ण योगदान देता है।

सन्दर्भ
-------

1. ↑  Ahuja, M. L. (1998). *Electoral Politics and General Elections in India, 1952-1998* (अंग्रेज़ी में). Mittal Publications. आई॰ऍस॰बी॰ऍन॰ 978-81-7099-711-5.
2. ↑  "राजस्थान विधान सभा". *rajassembly.nic.in*. मूल से 12 जुलाई 2019 को पुरालेखित. अभिगमन तिथि 2020-07-09.
3. ↑  May 1, TNN /; 2004; Ist, 02:28. "Is Vasu tripping Manavendra? | India News - Times of India". *The Times of India* (अंग्रेज़ी में). मूल से 4 अप्रैल 2019 को पुरालेखित. अभिगमन तिथि 2020-07-09.
**उर:शूल** (ऐन्‌जाइना पेक्टोरिस) एक रोग है जिसमें हृदोपरि या अधोवक्षास्थि (प्रिकॉर्डियल, सबस्टर्नल) प्रदेश में ठहर ठहरकर हलकी या तीव्र पीड़ा के आक्रमण होते हैं। पीड़ा वहाँ से स्कंध तथा बाई बाँह में फैल जाती है। आक्रमण थोड़े ही समय रहता है। ये आक्रमण परिश्रम, भय, क्रोध तथा अन्य ऐसी ही मानसिक अवस्थाओं के कारण होते हैं जिनमें हृदय को तो अधिक कार्य करना पड़ता है, किंतु हृत्पेशी में रक्त का संचार कम होता है। आक्रमण का वेग विश्राम तथा नाइट्रोग्लिसरिन नामक औषधि से कम हो जाता है।

इस रोग का विशेष कारण हृद्धमनी का काठिन्य होता है; जिससे हृदय को रक्त पहुँचानेवाली इन धमनियों का मार्ग संकुचित हो जाता है। अति रक्तदाब (हाइपरटेंशन), मधुमेह (डायाबिटीज़), आमवात (रूमैटिज्म़) या उपदेश (सिफ़िलिस) के कारण उत्पन्न हुआ महाधमनी का प्रत्यावहन (रिगर्जिटेशन), पेप्टिक व्रण, अत्यवटुता अथवा अवटुन्यूनता, पित्ताशय के रोग, पौलीसायथीमिया, अभिलोपनी-घनास्रयुक्त धमन्यार्ति (थ्रांबो-ऐंजाइटिस ऑबलिटरैंस) तथा परिधमन्यार्ति रोगों से ग्रस्त रोगियों में उर:शूल अधिक होता है। स्त्रियों की अपेक्षा पुरुषों में यह रोग पाँच गुना अधिक पाया जाता है।

बाहरी कड़ियाँ
-------------

* British Heart Foundation - Angina
* HeartPatients Foundation - Angina[*मृत कड़ियाँ*]
* Angina Pectoris Animation Video 3D
* Medpedia: Angina Pectoris
**उषा शर्मा** एक भारतीय अभिनेत्री और नर्तकी है। उन्होंने हरियाणावी फिल्म चन्द्रावल में मुख्य अभिनय निभाया। वह हरियाणा कला परिषद (हरियाणा कला परिषद) के अध्यक्ष के रूप में कार्य करती है। हरियाणा प्रदेश कांग्रेस समिति का एक कार्यकारी सदस्य भी है।

जीवनी
-----

उषा शर्मा का जन्म हरयाणा, भारत में हुआ। कम उम्र में ही उन्होंने शास्त्रीय और लोक नृत्य सीख ली थी। 
प्राथमिक विद्यालय के दौरान उन्होंने जवाहरलाल नेहरू के लिए नृत्य किया था। उन्होंने कवि देवी शंकर प्रभाकर से विवहा किया जो बाद में फिल्म निर्माता बन गए। 
उन्होंने १९८४ की फिल्म चंद्ररावल लिखी और उसमे मुख्य अभिनय निभाया उनकी पत्नी उषा ने। यह फिल्म एक वित्तीय सफलता थी, और अब तक की सबसे अधिक कमाई वाले हरियाणावी फिल्म बनी हुई है।

बाद में हरियाणा कला परिषद के एक निदेशक बनी, एक संगठन जो हरियाणवी संस्कृति को बढ़ावा देता है।

फिल्मोग्राफी
------------

* बहुरानी (१९८२)
* चंद्ररावल (१९८४)
* लाडो बसंती (१९८५)
* फूल बंदन (१९८६)
* जाटनी (१९९१)
* चंद्ररावल २ (२०१२)

सन्दर्भ
-------

1. ↑  "Noted poet Prabhakar dead". *Indian Express*. 12 October 2005. मूल से 22 जुलाई 2006 को पुरालेखित. अभिगमन तिथि 2 April 2011.
2. ↑  Nagarkoti, Rajinder (13 September 2009). "Panchkula Cong leaders try to show support base". *Indian Express*. मूल से 17 सितंबर 2011 को पुरालेखित. अभिगमन तिथि 2 April 2011.
3. ↑  Singh, Jasmine (3 November 2008). "Art for Heart's Sake". *Chadigarh Tribune*. मूल से 8 नवंबर 2010 को पुरालेखित. अभिगमन तिथि 2 April 2011.
उर्वर अर्धचंद्र का नक़्शा
**उर्वर अर्धचंद्र** (fertile crescent, फ़र्टाइल क्रॅसॅन्ट) मध्य पूर्व में स्थित एक क्षेत्र है। इस क्षेत्र में अपने आसपास के इलाक़ों की तुलना में धरती उपजाऊ है और सिंचाई के लिए पानी पार्यप्त है। उर्वर अर्धचंद्र के इलाक़े में इराक़ (विशेषकर दजला (टिगरिस) और फ़ुरात (इयुफ़्रेट्स) नदियों के बीच का क्षेत्र), दक्षिण-पश्चिमी ईरान का कुछ भाग, सीरिया, लेबनान, जॉर्डन और इज़राएल शामिल हैं। कभी-कभी मिस्र में नील नदी के इर्द-गिर्द के क्षेत्र को भी इसका हिस्सा माना जाता है।

कई इतिहासकारों का मानना था के मानवी सभ्यता सबसे पहले इसी क्षेत्र में जन्मी और कृषि का आविष्कार इसी क्षेत्र में हुआ। इस इलाक़े में कई फसलों के पौधे (जैसे के जौ, गेंहू, मटर, दालें, चने, वग़ैराह) जंगली उगते हुए मिलतें हैं। यहाँ मानव के काम आने वाले कई जानवर (जैसे गाय, बकरी, भेड़, सूअर) भी मिलते थे। इसलिए समझा जाता था के खेती-बाड़ी और पशु-पालन यहीं से शुरू हुआ। लेकिन अब माना जाता है के यह अन्य स्थानों पर भी स्वतन्त्र रूप से शुरू हुआ था। फिर भी यहाँ पर 9000 ईसा-पूर्व से मानव बस्तियाँ चली आ रही हैं, इसलिए यह सभ्यता के सब से प्राचीन केन्द्रों में गिना जाता है। नगरीकरण एक सुरक्षित कृषि आधार पर निर्भर करता है। हमें अवश्य ही ध्यान देना चाहिए कि उपजाऊ अर्धचंद्राकार क्षेत्र (Fertile Crescent; लेवांट से ईरान तक चापाकार आकृति में फैला क्षेत्र) के उत्तरी पहाड़ी इलाके बहुत पहले, करीब दस हजार से आठ हजार साल पूर्व, ही खेती और पशुपालन की शुरुआत के साक्षी रहे हैं। परंतु इन इलाकों में नगरों का विकास नहीं हुआ। नगरीय विकास के लिए लोगों को दक्षिणी मेसोपोटामिया के वृहत कछारी मैदानों में आना पड़ा। यह एक क्रमिक आन्दोलन था। सबसे पहले पहाड़ी इलाकों से आधुनिक बग़दाद के इलाके के उत्तरी कछारों में, फिर बड़े पैमाने पर आबादी का कछारी मैदानों के उत्तरी हिस्से से दक्षिणी कछारों की ओर प्रवास की शुरुआत प्रारंभिक-मध्य उरुक काल (4000- 3400 बीसीई) हुई लेकिन प्रभावी रूप से इसकी पहचान प्रौढ़ उरुक काल ( 3400-3200 बीसीई) में ही हुई.

इन्हें भी देखें
---------------

* मध्य पूर्व

सन्दर्भ
-------

1. ↑  Diamond, Jared. (March 1997). *Guns, Germs, and Steel*. W.W. Norton & Company. आई॰ऍस॰बी॰ऍन॰ 0-393-03891-2. पाठ "Guns, Germs, and Steel: The Fates of Human Societies "की उपेक्षा की गयी (मदद)
**दिनेश त्रिवेदी**; (जन्म- ४ जून १९५०) तृणमूल कांग्रेस से एक भारतीय राजनेता हैं, जो पश्चिम बंगाल के बैरकपुर से सांसद हैं। त्रिवेदी इंडो-यूरोपीय संघ संसदीय मंच के अध्यक्ष भी हैं। वे पूर्व में भारत के रेल मंत्री रह चुके हैं और क्यों हटा दिए गए थे कोई पता नहीं।

आरंभिक जीवन एवं शिक्षा
----------------------

दिनेश त्रिवेदी गुजराती दंपति हीरालाल और उर्मिला की सबसे छोटी संतान हैं, जो भारत विभाजन के समय कराची, पाकिस्तान से आए थे, जहां त्रिवेदी के सभी भाई-बहन पैदा हुए थे। दिल्ली आने से पहले उनके माता-पिता कई जगहों पर भटकते रहे, दिल्ली में त्रिवेदी का जन्म हुआ। उनके पिता कोलकाता की एक कंपनी हिंदुस्तान कंस्ट्रक्शन कंपनी में काम करने लगे।

कोलकाता के सेंट जेवियर्स कालेज से उन्होंने वाणिज्य में स्नातक किया। इससे पहले उन्होंने हिमाचल प्रदेश के बॉर्डिंग स्कूलों में शिक्षा पाई। स्नातक में डिग्री लेने के बाद वो बीस हजार रुपये कर्ज लिए और ऑस्टिन स्थित आर्लिंग्टन का टॅक्सस विश्वविद्यालय से एमबीए पूरा किया। भारतीय वायुसेना के विमानों को उड़ाने की इच्छा लेकर उन्होंने पॉयलट की ट्रेनिंग ली। उन्होंने सितार बजाने की भी शिक्षा ली और शास्त्रीय संगीत का आनंद लिया। पुणे के फिल्म एंड टेलीविजन इंस्टीट्यूट ऑफ इंडिया में अभिनय का प्रशिक्षण लेने के लिए आवेदन भी दिया, लेकिन उन्हें लगा कि ये एक अगंभीर काम है, इसलिए उन्होंने अभिनेता बनने का विचार छोड़ दिया। रामकृष्ण मिशन के एक विज्ञापन में स्वामी विवेकानंद का चित्र देखकर उन्होंने संन्यासी बनने का फैसला कर लिया। लेकिन परिवार और शिकागो में एक स्वामी की सलाह के बाद उन्होंने संन्यासी बनने का विचार छोड़ दिया।

आरंभिक करियर
------------

१९७४ में एमबीए करने के बाद, भारत लौटने से पहले, उन्होंने दो सालों तक शिकागो में डेटेक्स कंपनी में काम किया। १९८४ में उन्होंने कोलकाता में अपनी हवाई भाड़ा कंपनी शुरू करने के लिए नौकरी छोड़ दी। उन्होंने उपभोक्ता संरक्षण केंद्र भी शुरू किया।

सन्दर्भ
-------

1. ↑  "Lok Sabha" [लोक सभा] (अंग्रेज़ी में). 164.100.47.132. मूल से 25 मई 2014 को पुरालेखित. अभिगमन तिथि 24 मई 2014.
2. 1 2 3 4  Sheela Bhatt (जुलाई 12, 2011). "Trivedi, a man of many parts" [त्रिवेदी, कई भागों में एक आदमी]. *रीडिफ.com* (अंग्रेज़ी में). New Delhi. मूल से 27 फ़रवरी 2015 को पुरालेखित. अभिगमन तिथि 24 मई 2014.
3. ↑  "Indo-EU parliamentary forum launched" [भारत और यूरोपीय संघ के संसदीय मंच का शुभारंभ]. *The Times of India* (अंग्रेज़ी में). अप्रैल 3, 2005. मूल से 7 जुलाई 2012 को पुरालेखित. अभिगमन तिथि 24 मई 2014.
4. ↑  Hashmi, Lubna (13 जुलाई 2011). "Dinesh Trivedi: An extraordinary man of Expression" [दिनेश त्रिवेदी: अभिव्यक्ति का एक असाधारण आदमी]. *aajkikhabar.com* (अंग्रेज़ी में). मूल से 14 जुलाई 2011 को पुरालेखित. अभिगमन तिथि 24 मई 2014.

बाहरी कड़ियाँ
-------------

* बीबीसी रेडियो पर दिनेश त्रिवेदी का साक्षात्कार

| व्यक्तिगत आँकड़े |
| --- |
| नाम | त्रिवेदी, दिनेश |
| अन्य नाम |  |
| लघु वर्णन | भारतीय राजनीतिज्ञ |
| जन्म तिथि | 4 जून 1950 |
| जन्म-स्थान | नई दिल्ली |
| मृत्यु तिथि |  |
| मृत्यु स्थान |  |
पुराणों के अनुसार एक बार मरीचि नन्दन कश्यप जी ने भगवान को प्रसन्न करने के लिये खीर की आहुति दी। आराधना समाप्त करके वह सन्ध्या काल के समय अग्निशाला में ध्यानस्थ होकर बैठ गये। उसी समय दक्ष प्रजापति की पुत्री दिति कामातुर होकर पुत्र प्राप्ति की लालसा से कश्यप जी के निकट गई। दिति ने कश्यप जी से मीठे वचनों से अपने साथ रमण करने के लिये प्रार्थना किया। इस पर कश्यप जी ने कहा, "हे प्रिये! मैं तुम्हें तुम्हारी इच्छानुसार तेजस्वी पुत्र अवश्य दूँगा। किन्तु तुम्हें एक प्रहर के लिये प्रतीक्षा करनी होगी। सन्ध्या काल में सूर्यास्त के पश्चात भूतनाथ भगवान शंकर अपने भूत, प्रेत, राक्षस तथा यक्षों को लेकर बैल पर चढ़ कर विचरते हैं। इस समय तुम्हें कामक्रीड़ा में रत देख कर वे अप्रसन्न हो जावेंगे। अतः यह समय सन्तानोत्पत्ति के लिये उचित नहीं है। सारा संसार मेरी निन्दा करेगा। यह समय तो सन्ध्यावन्दन और भगवत् पूजन आदि के लिये ही है। इस समय जो पिशाचों जैसा आचरण करते हैं वे नरकगामी होते हैं।"

पति के इस प्रकार समझाने पर भी उसे कुछ भी समझ में न आया और उस कामातुर दिति ने निर्लज्ज भाव से कश्यप जी के वस्त्र पकड़ लिये। इस पर कश्यप जी ने दैव इच्छा को प्रबल समझ कर दैव को नमस्कार किया और दिति की इच्छा पूर्ण की और उसके बाद शुद्ध जल से स्नान कर के सनातन ब्रह्म रूप गायत्री का जप करने लगे। दिति ने गर्भ धारण कर के कश्यप जी से प्रार्थना की, "हे आर्यपुत्र! भगवान भूतनाथ मेरे अपराध को क्षमा करें और मेरा यह गर्भ नष्ट न करें। उनका स्वभाव बड़ा उग्र है। किन्तु वे अपने भक्तों की सदा रक्षा करते हैं। वे मेरे बहनोई हैं मैं उन्हें नमस्कार करती हूँ।"

प्रजापति कश्यप जब सन्ध्यावन्दन आदि से निवृत हुये तो उन्होंने अपनी पत्नी को अपनी सन्तान के हित के लिये प्रार्थना करते हुये और थर थर काँपती हुई देखा तो वे बोले, "हे दिति! तुमने मेरी बात नहीं मानी। तुम्हारा चित्त काम वासना में लिप्त था। तुमने असमय में भोग किया है। तुम्हारे कोख से महा भयंकर अमंगलकारी दो अधम पुत्र उत्पन्न होंगे। सम्पूर्ण लोकों के निरपराध प्राणियों को अपने अत्याचारों से कष्ट देंगे। धर्म का नाश करेंगे। साधू और स्त्रियों को सतायेंगे। उनके पापों का घड़ा भर जाने पर भगवान कुपित हो कर उनका वध करेंगे।"

दिति ने कहा, "हे भगवन्! मेरी भी यही इच्छा है कि मेरे पुत्रों का वध भगवान के हाथ से ही हो। ब्राह्मण के शाप से न हो क्योंकि ब्राह्मण के शाप के द्वारा प्राणी नरक में जाकर जन्म धारण करता है।" तब कश्यप जी बोले, "हे देवी! तुम्हें अपने कर्म का अति पश्चाताप है इस लिये तुम्हारा नाती भगवान का बहुत बड़ा भक्त होगा और तुम्हारे यश को उज्ज्वल करेगा। वह बालक साधुजनों की सेवा करेगा और काल को जीत कर भगवान का पार्षद बनेगा।"

कश्यप जी के मुख से भगवद्भक्त पौत्र के उत्पन्न होने की बात सुन कर दिति को अति प्रसन्नता हुई और अपने पुत्रों का वध साक्षात् भगवान से सुन कर उस का सारा खेद समाप्त हो गया।

स्रोत
-----

सुखसागर के सौजन्य से
कुल, औसत और सीमांत उत्पाद का ग्राफ
**उत्पादन फलन** (अंग्रेज़ी: Production function) अर्थशास्त्र में उपादानों (Inputs) एवं उत्पादनों (Outputs) के फलनात्मक सम्बन्ध (Functional Relationship) को दर्शाता है। उत्पादन फलन के द्वारा हमें यह पता चलता है कि समय की एक निश्चित अवधि में दिए गए उपादानों का प्रयोग करके हम कितना उत्पादन कर सकते हैं। उत्पादन फलन मुख्यधारा के नवशास्त्रीय सिद्धांतों की प्रमुख अवधारणाओं में से एक है, जिसका उपयोग सीमांत उत्पाद को परिभाषित करने और आवंटन दक्षता को अलग करने के लिए किया जाता है। यह अर्थशास्त्र के प्रमुख केंद्रों में से एक है।

कई उत्पादन और कई उपादान के मामले के प्रतिरूपण के लिए अक्सर तथाकथित शेफर्ड के दूरी फलन या वैकल्पिक रूप से दिशात्मक दूरी फलन का उपयोग करते हैं, जो अर्थशास्त्र में सरल उत्पादन फलन के सामान्यीकरण हैं।

मैक्रोइकॉनामिक्स में, कुल उत्पादन कार्यों का अनुमान एक रूपरेखा तैयार करने के लिए लगाया जाता है जिसमें कारक आवंटन (जैसे भौतिक पूंजी का संचय) में बदलाव के लिए कितना आर्थिक विकास होता है और प्रौद्योगिकी को आगे बढ़ाने के लिए कितना श्रेय दिया जाता है। हालांकि कुछ गैर-मुख्यधारा के अर्थशास्त्री उत्पादन फलन की कुल अवधारणा को अस्वीकार करते हैं।

द्विघात उत्पादन फलन
उत्पादन फलन को हम गणितीय फलन के रूप में इस प्रकार दर्शाते हैं :

{\displaystyle Q=f(X\_{1},X\_{2},X\_{3},\dotsc ,X\_{n})}
यहां पर {\displaystyle Q} उत्पादन की मात्रा है और
{\displaystyle X\_{1},X\_{2},X\_{3},\dotsc ,X\_{n}} उपादान कारकों की मात्रा हैं (जैसे पूंजी, श्रम, भूमि या कच्चा माल). यदि {\displaystyle X\_{1}=X\_{2}=...=X\_{n}=0} हुआ तो {\displaystyle Q=0} होगा क्योंकि बिना आगत के हम कुछ भी उत्पादन नहीं कर सकते।

सन्दर्भ
-------

1. ↑  आर. सिकल, और वी. ज़ेलेन्युक, (2019)। उत्पादकता और दक्षता का मापन : सिद्धांत और व्यवहार। कैम्ब्रिज: कैम्ब्रिज यूनिवर्सिटी प्रेस। doi:10.1017/9781139565981
2. ↑  एच. डैली (1997). "जॉर्जेसकू-रोगेन बनाम सोलो/स्टिग्लिट्ज़ पर फोरम". *पारिस्थितिक अर्थशास्त्र*. **22** (3): 261–306. डीओआइ:10.1016/S0921-8009(97)00080-3.
3. ↑  कोहेन, ए. जे.; हरकोर्ट, जी. सी. (2003). "पुनरावलोकन : कैम्ब्रिज कैपिटल थ्योरी विवादों का जो कुछ भी हुआ?". *जर्नल ऑफ इकोनॉमिक पर्सपेक्टिव्स*. **17** (1): 199–214. डीओआइ:10.1257/089533003321165010.

बाहरी कड़ियाँ
-------------

* उत्पादन फलन का एक और विवरण Archived 2016-06-12 at the Wayback Machine
* 3डी में कॉब-डगलस टाइप उत्पादन फलन का एनाटॉमी
* 3डी में सीइएस टाइप उत्पादन फलन का एनाटॉमी
***दि इकॉनॉमिस्ट​*** (अंग्रेज़ी: The Economist) ब्रिटेन में लंदन से छपने वाली एक साप्ताहिक पत्रिका है। इसमें आर्थिक, राजनैतिक और अंतरराष्ट्रीय मामलों पर लेख सम्मिलित होते हैं। सितम्बर १८४३ में इसका प्रकाशन शुरू हुआ और तब से यह लगातार छपती आ रही है। २००६ में इसकी औसत साप्ताहिक बिक्री 15 लाख प्रतियों की थी जिसमें से लगभग आधी संयुक्त राज्य अमेरिका में बिक रहीं थी।

दि इकानामिस्ट स्पष्टतया मुक्त बाजार आधारित पूंजीवाद और काफी हद तक दक्षिण पंथी राजनीति का समर्थक है किंतु वह कभी तथ्यों और आंकड़ों के साथ छेड़छाड़ नहीं करता। वह इस मान्यता को लेकर चलता है कि तथ्य परमपावन होते हैं। मगर उनकी व्याख्या में अंतर दृष्टिकोण की भिन्नता के कारण हो सकता है।

दि इकानामिस्ट की स्थापना आज से 169 वर्ष पूर्व सितम्बर 1843 में जेम्स विल्सन के संपादकत्व में हुई थी। विल्सन ने कोलकाता में व्यापारी के रूप में काफी धन कमाया था। इस पत्र के तीसरे संपादक विल्सन के दामाद वाल्ट बेजहॉट बने और 1861 से 1877 तक रहे। वे एक प्रतिष्ठित विद्वान थे। आज भी मुद्रा बाजार के ऊपर उनकी पुस्तक 'लोम्बार्ड स्ट्रीट: ए डिस्क्रिप्शन ऑफ द मनी मार्केट' (जो पहली बार 1872 में छपी थी) बड़े चाव से पढ़ी जाती है। वर्तमान संपादक जॉन मिक्लेथ वेट की भू मंडलीकरण संबंधी पुस्तक 'ए फ्यूचर परफेक्ट' काफी बिकी है। इस पत्र के साथ अनेक महत्वपूर्ण लोग जुड़े रहे हैं। उदाहरण के लिए हम हर्बर्ट स्पेंशर का नाम ले सकते हैं जो 1848 से 1853 तक उपसंपादक के तौर पर कार्यरत रहे। कहा जाता है कि हर हफ्ते पत्र की 15 लाख से अधिक प्रतियां बिकती हैं जिसका आधा अमेरिकी लोग खरीदते हैं। 'दि इकानामिस्ट' के ऊपर मुख्य रूप से पियर्सन नामक कंपनी और रोथस्चाइल्ड नामक प्रसिध्द वित्तीय कारोबारी परिवार का दबदबा है। पियर्सन कंपनी ही 'फाइनेंशियल टाइम्स' नामक वित्तीय दैनिक निकालती है। जहां तक रोथस्चाइल्ड का सवाल है फ्रांसीसी क्रांति से लेकर अब तक उसकी विश्वव्यापी भूमिका बनी हुई है।

सन्दर्भ
-------

1. ↑  The Economist's Circulation 2012.
2. ↑  The Making of Modern Economics: The Lives and Ideas of the Great Thinkers Archived 2014-06-05 at the Wayback Machine, Mark Skousen, pp. 104, M.E. Sharpe, 2009, ISBN 978-0-7656-2227-3, *... James Wilson, a passionate free-trader, was so impressed by Ricardo's and Smith's arguments that in 1843 he began publishing The Economist, a weekly magazine devoted to 'free trade and free markets' ...*
3. ↑  'दि इकॉनामिस्ट' पत्रिका की तर्कहीनता Archived 2013-11-05 at the Wayback Machine (देशबन्धु)
***दोस्ताना*** (हिन्दी) 14 नवम्बर 2008 को प्रदर्शित हुई एक बॉलीवुड की फिल्म है। फिल्म में अभिषेक बच्चन, जॉन अब्राहम और प्रियंका चोपड़ा की प्रमुख भूमिकायें हैं। फिल्म का निर्देशन करण जौहर के सहायक तरुण मनसुखानी ने किया है। पूरी फिल्म को मियामी, अमेरिका में फिल्माया गया है और यह बॉलीवुड की पहली फिल्म है जिसकी पृष्टभूमि पूरी तरह मियामी पर आधारित है। फिल्म की शूटिंग मार्च 2008 में शुरू हुई थी। फिल्म का निर्माण धर्मा प्रोडक्शन्स् ने किया है।

इन्हें भी देखें
---------------

* एक लड़की को देखा तो ऐसा लगा

अगली कड़ी
---------

जून 2019 में, जौहर ने कॉलिन डी'कुन्हा द्वारा निर्देशित और धर्मा प्रोडक्शंस द्वारा निर्मित एक सीक्वल, *दोस्ताना 2* की घोषणा की। जान्हवी कपूर और लक्ष लालवानी मुख्य भूमिका में थे। फिल्म ने 8 नवंबर 2019 को निर्माण में प्रवेश किया, लेकिन रिलीज़ तारीख की घोषणा नहीं आई। 2021 में, आज तक ने बताया कि सीक्वल को फिलहाल के लिए टाल दिया गया है।

बाहरी कड़ियाँ
-------------

* दोस्ताना फिल्म कहानी

1. ↑  "कार्तिक आर्यन को 'दोस्ताना 2' से निकालने के बाद करण जौहर बंद कर रहे प्रोजेक्ट?". *आज तक*. 2021-12-16. अभिगमन तिथि 2023-04-27.
**दिग्विजय सिंह** (14 नवंबर 1955 - 24 जून 2010) बिहार राज्य के एक भारतीय राजनीतिज्ञ थे, और जनता दल के जॉर्ज फर्नांडीस और बाद में समता पार्टी के सहयोगी थे।

प्रारंभिक जीवन और शिक्षा
------------------------

दिग्विजय सिंह का जन्म 14 नंवबर 1955 को बिहार के जमुई में सुरेंद्र सिंह के घर हुआ था। वह अपने माता-पिता के इकलौते बेटे थे। उनका जन्म राजपूत के परिवार जमींदार वर्ग में हुआ था। उन्होंने एमए की पढ़ाई पटना विश्वविद्यालय से पूरी की और उसके बाद एमफिल करने दिल्ली चले गए। जहां उन्होंने जेएनयू से एमफिल किया। उसके बाद कुछ समय के लिए दिग्विजय सिंह टोकियो विश्वविद्यालय भी गए।

दिग्विजय सिंह का राजनीतिक सफर
-----------------------------

अपनी राजनीतिक जीवन की शुरुआत दिग्विजय सिंह ने जेएनयू से किया। उसके बाद 1990 में वह पहली बार राज्यसभा पहुंचे और इसके साथ ही 1990-91 में ही चंद्रशेखर के मंत्रिमंडल में वह मंत्री भी रहे। वहीं जदयू के राष्ट्रीय अध्यक्ष शरद यादव ने उनके निधन पर शोक व्यक्त करते हुए कहा कि दिग्विजय बहुत अच्छे इंसान और राजनेता थे। उनके निधन से जो क्षति पहुंची है उसे भरने में वर्षों लग जाएंगे। इसके अलावा लोजपा सु्प्रीमो रामविलास पासवान और बिहार के उप-मुख्यमंत्री सुशील कुमार मोदी ने भी दिग्विजय सिंह के मौत पर शोक व्यक्त किया है |

अपने 55 साल के जीवन में दिग्विजय सिंह 5 बार संसद सदस्य रह चुके थे। तीन बार लोकसभा (1998,1999,2009) और दो बार राज्यसभा (1990, 2004) के सदस्य। इतना ही नहीं एनडीए के शासन काल में 1999-2004 के बीच दिग्विजय सिंह अटल बिहारी बाजपेयी के मंत्रिमंडल में मंत्री भी रह चुके थे। वह जार्ज फर्नाडिंस के सबसे करीबी माने जाते थे। इसी वजह से 2009 में हुए 15वीं लोकसभा चुनाव के वक्त उन्हें पार्टी ने लोकसभा का टिकट देने से इंकार कर दिया। उसके बाद भी दिग्विजय सिंह ने हार नहीं मानी और बिहार में जदयू की लहर होने के बाद भी बांका से लोकसभा का निर्दलीय चुनाव लड़ा और भारी मतों से विजई हुए। पिछले कुछ समय से दिग्विजय सिंह बिहार में नीतीश कुमार के खिलाफ मोर्चा खोले बैठे थे। उन्होंने कई मंचों पर नीतीश के खिलाफ कई आरोप लगाए थे।

मौत
---

**दिग्विजय सिंह** का लंदन में गुरुवार को ब्रेन हैमरेज की वजह से निधन हो गया। 55 वर्षीय दिग्विजय सिंह कुछ समय पहले ही लंदन गए थे। राष्ट्रीय जनता दल के अध्यक्ष लालू प्रसाद यादव ने दिग्विजय सिंह के निधन पर शोक व्यक्त करते हुए कहा कि उनके निधन से बिहार की राजनीति को बहुत बड़ा नुकसान पहुंचा है। लालू ने कहा कि दिग्विजय एक मजबूत नेता थे। उन्होंने अपनी जिंदगी में कभी हार नहीं मानी थी। वह राज्य की जनता के चहेते थे।

संदर्भ
------

1. ↑  Kumar, Ashwani (2008). *Community Warriors: State, Peasants and Caste Armies in Bihar* (अंग्रेज़ी में). Anthem Press. आई॰ऍस॰बी॰ऍन॰ 978-1-84331-709-8.
2. ↑  "Profile - name". *web.archive.org*. 2004-04-16. मूल से पुरालेखित 16 अप्रैल 2004. अभिगमन तिथि 2020-11-04.सीएस1 रखरखाव: BOT: original-url status unknown (link)
3. ↑  Archived 2012-03-09 at the Wayback Machine [१]
4. ↑  "Shri Digvijay Singh MP biodata Banka | ENTRANCEINDIA" (अंग्रेज़ी में). अभिगमन तिथि 2020-11-04.[*मृत कड़ियाँ*]
5. ↑  "Bihar MP Digvijay Singh passes away". *The Hindu* (अंग्रेज़ी में). PTI. 2010-06-24. आइ॰एस॰एस॰एन॰ 0971-751X. अभिगमन तिथि 2020-11-04.सीएस1 रखरखाव: अन्य (link)
**उषा सान्याल**  (अंग्रेज़ी:Usha Sanyal) अमेरिकी विद्वान और इतिहासकार हैं। वह उत्तरी कैरोलिना में विंगेट विश्वविद्यालय में इतिहास की सहायक प्रोफेसर हैं। उन्होंने पीएचडी शोध में इस्लामी कानूनी विद्वान अहमद रजा खान बरेलवी का विश्लेषण किया। एशिया और इस्लाम विषय पर लिखती रहती हैं।

परिचय
-----

सान्याल को अंग्रेजी, फ्रेंच और हिंदी/उर्दू भाषाओं का ज्ञान है।

पीएचडी शोध का विषय 
"पैगंबर के पथ में: मौलाना अहमद रिज़ा खान बरेलवी और ब्रिटिश भारत में अहल-ए सुन्नत वा जमात आंदोलन, c. 1870-1921"

**सान्याल ने पांच किताबें लिखी हैं:**

आस्था के विद्वान: दक्षिण एशियाई मुस्लिम महिला और धार्मिक ज्ञान का अवतार, ऑक्सफोर्ड यूनिवर्सिटी प्रेस।

  

फूड, फेथ एंड जेंडर इन साउथ एशिया: द कल्चरल पॉलिटिक्स ऑफ वूमेन फूड प्रैक्टिसेज (क्रिमिनल प्रैक्टिस सीरीज) , संपादक, नीता कुमार के साथ, 2020 ब्लूम्सबरी एकेडमिक (20 फरवरी, 2020)। 

  

मुस्लिम वॉयस: कम्युनिटी एंड सेल्फ इन साउथ एशिया (न्यू पर्सपेक्टिव्स ऑन इंडियन पास्ट्स) डेविड गिलमार्टिन और सैंड्रिया फ्रीटैग के साथ, एड। दिल्ली: योदा प्रेस, 2013. 

  

डिवोशनल इस्लाम एंड पॉलिटिक्स इन ब्रिटिश इंडिया: अहमद रज़ा खान बरेलवी एंड हिज़ मूवमेंट, 1870-1920। पहला और दूसरा संस्करण। न्यूयॉर्क और दिल्ली: ऑक्सफोर्ड यूनिवर्सिटी प्रेस, 1999। तीसरा संस्करण। दिल्ली: योदा प्रेस, 2010 (2013 में उर्दू अनुवाद)

  

अहमद रज़ा खान: पैगंबर के पथ में। ऑक्सफोर्ड: ऑनवर्ल्ड पब्लिकेशन्स। 2005

बाहरी कड़ियाँ
-------------

* आधिकारिक वेबसाइट

सन्दर्भ
-------

1. ↑
2. ↑
**दाग: दि फायर** 1999 की राज कँवर द्वारा निर्देशित हिन्दी भाषा की नाटकीय एक्शन फिल्म है। इसमें संजय दत्त, चन्द्रचूढ़ सिंह और महिमा चौधरी मुख्य भूमिकाओं में हैं। अन्य कलाकारों में शक्ति कपूर, सुषमा सेठ, मोहन जोशी, सचिन खेडेकर और राज बब्बर शामिल हैं।

संक्षेप
-------

एक पूर्व भारतीय सैनिक करण (संजय दत्त) अपने सच्चे पिता के लिए बदला लेना चाहते हैं, जिन्हें गलत तरीके से जेल में रखा गया था क्योंकि उन्हें वकील रवि वर्मा (चन्द्रचूढ़ सिंह) ने झूठा आरोप लगाया और मुकदमा चलाया था, जिसका समर्थन उसके ससुर सिंघल (राज बब्बर) ने किया।

सिंघल की बेटी काजल (महिमा चौधरी) भ्रष्ट वकील रवि की पत्नी है। अदालत के एक मामले में वह भ्रष्टाचार का झूठा आरोप उन पे लगाता है और दोषी ठहराता है और वह अपमान से आत्महत्या कर लेते हैं। उनके बेटे करण ने बदला लेने की ठानी है और एक दिन बाद एक पार्टी में से काजल और रवि के लौटते समय वो उस पर हमला करता है। लेकिन उनकी पत्नी काजल अपने पति को बचाने के लिये ढाल के रूप में अपने शरीर का उपयोग करने के लिए आती है। करण दूसरी बार गोली चलाता है और रवि को रीढ़ की हड्डी में गोली मार दी जाती है। इससे उसकी याददाश्त का हिस्सा खो जाता है और उसे पहियाकुर्सी पर कर दिया जाता है।

अस्पताल में, काजल उसके घाव के कारण मर जाती है। रवि की याददाश्त को बहाल करने के प्रयास के रूप में, सिंघल एक सड़क कलाकार कजरी से मदद का अनुरोध करता है, जो वास्तव में काजल (महिमा चौधरी, दोहरी भूमिका में) जैसी दिखती है ताकि वह रवि की पत्नी का अस्थायी रूप से नाटक कर सके। हालांकि, परेशान करण अभी भी अस्पताल में रवि को पकड़कर अपने बदला लेने चाह रहा है और रवि को मारने की योजना बनाता है।

मुख्य कलाकार
------------

* संजय दत्त - कैप्टन करण सिंह
* चन्द्रचूढ़ सिंह - रवि वर्मा
* महिमा चौधरी - काजल वर्मा / कजरी
* शक्ति कपूर - डा. आनंद
* सुषमा सेठ - ताई
* राज बब्बर - तेजेश्वर सिंघल
* सचिन खेडेकर - इंस्पेक्टर विनय
* मोहन जोशी - पुरुषोत्तम
* दीपक शिर्के - सिंघल का साथी
* हरीश पटेल - बिहारी
* शिवाजी सतम - सत्यप्रकाश, करण के पिता
* जॉनी लीवर - जॉनी
* हिमानी शिवपुरी - कजरी की माँ

संगीत
-----

सभी गीत समीर द्वारा लिखित; सारा संगीत राजेश रोशन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "दिल दीवाना न जाने" (डुएट) | कुमार सानु, अनुराधा पौडवाल | 6:18 |
| 2. | "पिया लागी लगन" | अनुराधा पौडवाल, जसपिंदर नरुला | 7:11 |
| 3. | "परदेसिया इतना बता" | अनुराधा पौडवाल, उदित नारायण | 7:30 |
| 4. | "प्यार हमें प्यार तुम" | अलका याज्ञिक, उदित नारायण | 5:05 |
| 5. | "लकी कबूतर" | सुखविंदर सिंह | 5:09 |
| 6. | "चेहरा तेरा चेहरा" | कुमार सानु, अनुराधा पौडवाल | 6:09 |
| 7. | "दिल धक धक धड़के" | जसपिंदर नरुला | 5:32 |
| 8. | "प्यार हमें प्यार तुम" | वाद्य यंत्र | 4:38 |

सन्दर्भ
-------

1. ↑  "'पद्मावती' से पहले इन फिल्मों के भी बदले जा चुके हैं नाम- News18 Hindi". *न्यूज़ 18 इंडिया*. 9 जनवरी 2018. अभिगमन तिथि 24 जुलाई 2018.

बाहरी कड़ियाँ
-------------

*दाग: दि फायर*  इंटरनेट मूवी डेटाबेस पर
**दुर्गा मंदिर** काशी के पुरातन मंदिरॊ मॆ सॆ एक है। इस मंदिर का उल्लॆख "काशी खंड" मॆ भी मिलता है। यह मंदिर वाराणसी कैन्ट से लगभग 5 कि॰मी॰ की दूरी पर है। लाल पत्थरों से बने अति भव्य इस मंदिर के एक तरफ "दुर्गा कुंड" है। इस कुंड को बाद में नगर पालिका ने फुहारे में बदल दिया, जो अपनी मूल सुन्दरता को खो चुका है।

इस मंदिर में माँ दुर्गा "यंत्र" रूप में विरजमान है। इस मंदिर में बाबा भैरोनाथ, लक्ष्मीजी, सरस्वतीजी, एवं माता काली की मूर्ति रूप में अलग से मंदिर है। यहाँ मांगलिक कार्य मुंडन इत्यादि में माँ के दर्शन कॆ लिये आतॆ है। मंदिर के अंदर हवन कुंड है, जहाँ रोज हवन होते हैं। कुछ लोग यहाँ तंत्र पूजा भी करते हैं। सावन महिने में एक माह का बहुत मनमोहक मेला लगता है।एक कथा के अनुसार माँ दुर्गा दैैैैत्य संहार कर यहाँ आराम किया था ,मदिर के नजदीक आनंद पार्क है, जहाँ पर आर्य समाज का प्रथम सास्त्रार्थ काशी के विद्वानों के साथ हुआ था। कहा जाता है की इस मंदिर का निर्माण १८ वी शताब्दी में बंगाल की रानी भवानी ने करवाया था कहा जाता है की यह बीसा यंत्र स्थापित है यह पर १२ पाए विशाल मंडप बना हुआ है। देखा जाय तो कई वजह से यह मंदिर प्रसिद्ध है